ЂУРО ТОШИЋ

А

кадемик проф. др Ђуро Тошић рођен је 1. ок­­­­тобра 1946. у селу Жљебови, општина Со­­­­­­колац. Основну школу и гимназију завршио је у Со­­ко­цу, а студије историје на Филозофском факул­тету у Са­рајеву, 1970. године. Mаги­стри­рао je 1976. тезом *Босанска др­жа­ва за владавине кра­ља Дабише* на Филозофском фа­култету у Бео­гра­ду. Докторирао је на истом фа­кул­тету 1982. одбраном дисертације *Трг Дријева у средњем ви­је­ку*. На Филозофском фа­кул­тету у Сарајеву изабран је за асистента 1971, до­цента 1982. и ван­ред­ног професора 1987, на пре­д­м­е­тима Историја народа Југославије у сред­њем ви­­­­­је­ку и Помоћне историјске науке. У пе­рио­ду 1985–1987. године обављао је дужност продекана за наставу. Од септембра 1992. до одласка у пензију новембра 2013. радио је у Историјском институту у Београду, као виши науч­ни са­радник 1992–1998, а потом и као научни са­вјетник 1998–2013. године. Од школ­­­­ске 1993/94. године радио је као на­став­­ник по позиву (у звању редовног про­­­­­фесора) на Филозофском факул­тету у Бањој Луци, а од 1998/99. и на Фи­ло­­­­­зофском факултету у Источном Са­ра­је­ву на предметима Српска и јуж­но­сло­­­венска историја у средњем ви­јеку и По­моћ­не историјске науке.

Као стипендиста италијанске владе био је на специјализацији на Фи­ло­зоф­­­ском факултету Државног универзитета у Риму, на Катедри за историју сред­­­њег вијека, код академика Раула Манселија (1979/80). Учествовао је на де­­­сетинама научних скупова у земљи и иностранству. Годинама је обављао на­уч­на истраживања у Дубровачком, Которском и Ватиканском архиву и у Ар­хиву САНУ, као и у бројним библиотекама већих научних центара.

Бави се политичком, друштвеном, привредном, правном, културном и црк­­веном историјом Балкана у средњем вијеку. Из наведених области об­ја­вио је четири књиге, око 100 научних радова и око 50 лексикографских једи­ница. Руководио је већим бро­јем на­уч­но­истраживачких пројеката посве­ћених проучавању историје срп­ских зем­а­ља средњег века. Био је пред­сјед­ник Савеза друштава историчара БиХ, те члан Научног вијећа Института за ис­торију и члан Савјета Земаљског музеја у Сарајеву. Члан је Одбора за исто­­рију Босне и Херцеговине при САНУ, те редакција „Зборника за исто­рију Босне и Хер­цеговине”, посебних издања Историјског института из Бе­о­г­рада, „Радова Фи­ло­зофског факултета у Источном Сарајеву” и часописа „Грађа о прошлости Босне”. Раније је био члан Редакције „Годишњака Дру­штва ис­то­ри­чара БиХ”, члан, а неко вријеме и предсједник Научног вијећа и Уп­равног од­бора Ис­то­ријског института, те члан Управног одбора Инсти­тута за но­вију историју Ср­бије. Био је члан Одбора за историјске науке Одјељења друштвених наука АНУРС-а. У периоду 2006–2010. био је члан Ма­­тичног одбора за хуманистичке науке Министарства науке Ре­пу­блике Србије.

За дописног члана Академије наука и умјетности Ре­пу­б­ли­ке Српске, из­ван радног састава, изабран је 5. септембра 2008, а за редовног 21. децем­бра 2012. године.

Важнији радови: *Трг Дријева у средњем вијеку*, Са­ра­је­во 1987; *Двије бо­сан­ске повеље из XV вијека*, Историјски часопис 40–41 (1993–1994) 19–42; *Бо­санска краљица Катарина (1425–1478)*, Зборник за историју БиХ 2 (1997) 73–112; *Тре­бињ­ска област у средњем вијеку*, Београд 1998; *Vojvoda Petar Pavlović. Prilog istoriji Bosne početkom XV vijeka*, Jugoslovenski istorijski časo­pis 1–2 (2001) 35–46; *Прилог проучавању Доњих влаха у источној Херце*­*го­вини*, Зборник за историју БиХ 4 (2004) 81–132; *Средњовјековна хумска жу­па Да­бар*, Београд 2005; *Неколико примјера покатоличавања станов*­*ни*­*штва из средњовјековне Босне*, Мешовита грађа (Miscellanea) 27 (2006) 131–147; *Средњовјековна туробна свакодневница*, Београд 2012.